વેલ, પરિવર્તન સંસારનો નિયમ છે. પણ આટલું પરિવર્તન ? જ્ઞાન, વિદ્યા, અભ્યાસના સ્વરૂપો પણ હવે બદલાતા થયા છે. આજે સંપૂર્ણ શિક્ષણ અને શિક્ષણસંસ્થા કોમર્શીયલ બની ગઈ છે. એજ્યુકેશનમાં પણ હવે માર્કેટિંગ પ્રવેશી ચુક્યું છે. માત્ર આજના શિક્ષકોને દોષ દેવો કે તેમની ઉપેક્ષા કરવી હિતાવહ નથી, વત્તે ઓછે અંશે શિક્ષણસંસ્થા પણ તેની જવાબદાર છે જ. જેમ એક સારો શિક્ષક વિદ્યાર્થીના ઘડતરમાં મદદરૂપ થાય છે તેમ એક સારી શિક્ષણસંસ્થાનો વ્યક્તિત્વ વિકાસ માટે મહત્વનો ફાળો હોય છે.